open-index/open-wikipedia-markdown huggingface dataset:
Vladas Skorupskis

**Vladas Skorupskis** (1895 m. rugsėjo 29 d. Šniponyse – 1981 m. gegužės 20 d. Karmėlavoje) – Lietuvos karinis ir valstybės veikėjas, pulkininkas.

## Biografija
Baigė 7 gimnazijos klases. 1914 m. prasidėjus Pirmajam pasauliniam karui mobilizuotas, tarnavo Rusijos imperijos kariuomenės daliniuose pradžioje vokiečių fronte, o nuo 1916 m. turkų fronte. Kaukaze baigė Aukštuosius karininkų kursus. 1917 m. dalyvavo ekspedicijoje prieš kurdus Kurdistane, 1918 m. sąjungininkų kariuomenėje kovojo su bolševikais.

1919 m. Lietuvos kariuomenės savanoris, 1-ajame pėstininkų pulke tarnavo kuopos vadu, greitai paskirtas bataliono vadu ir pulko vado padėjėju. Dalyvavo kovose su bolševikais, kai buvo vykdoma Kurklių-Panevėžio operacija, vėliau Kupiškio-Utenos operacija‎ užimant Kurklius, Uteną ir Daugailius. Už sėkmingas kovas apdovanotas Vyčio Kryžiumi.

Nuo 1919 m. rugpjūčio 24 d. 1-ojo pėstininkų pulko vadas, vadovavo pulkui kovose su bermontininkais. 1919 m. lapkričio 22 d. išlaisvino Radviliškį. Už Radviliškio kautynes atskiru Lietuvos Prezidento aktu apdovanotas Vyčio Kryžiumi su kardais ir įrašu „Už Radviliškį“. 1920 m. rugsėjo – lapkričio dalyvavo kovose su Lenkijos kariuomene. 1921 m. su pulku perėjo į Širvintų rajoną saugoti Lietuvos ir Lenkijos demarkacijos linijos.

1924–1926 m. studijavo Prahos Generalinio štabo akademijoje, kurią baigęs paskirtas Aukštųjų karininkų kursų mokymo dalies vedėju. Vienas 1926 m. gruodžio 17 d. valstybės perversmo organizatorių, valdybos pirmininkas.

Po perversmo trumpai ėjo Vyriausiojo štabo viršininko pareigas, vėliau Vyriausiojo štabo administracijos valdybos viršininkas, Aukštųjų karininkų kursų viršininkas ir karo mokslo valdybos viršininkas. Kurį laiką buvo kariniu atašė Italijoje ir nuo 1929 m. spalio mėn. Prancūzijoje. 1930 m. išėjo į atsargą, gyveno Širvintų valsčiuje, rašė populiarias karines knygas jaunuomenei.

1946 m. suimtas, kalėjo Sibire, 1955 m. buvo paleistas. 1958 m. grįžo į Lietuvą.

## Bibliografija
* La resurrection d’un peuple (1918–1927 m.) (Kaunas, 1930 m.)
* Per aukas ir pasišventimą laimėjome (Kaunas, 1933 m.)
* Karas už Lietuvos laisvę (1914–1934 m.) (Kaunas, 1934 m.)
* Drąsa – laimėjimo pagrindas (Kaunas, 1936 m.)

## Išnašos
Hicham Aboucherouane

**Hišamas Abušeruanas** (g. 1981 m. balandžio 2 d.) – buvęs futbolininkas, Maroko rinktinės, puolėjas.

## Karjera

Per savo karjerą rungtyniavo Maroke, Tunise, Prancūzijoje, Saudo Arabijoje ir Kataro Al Ahli SC

## Rinktinė
2002 m. debiutavo . 

Su rinktine dalyvavo 2006, 2008 m. Afrikos Tautų taurėje.

## Dalyvavimas čempionatuose

|}

## Išnašos

## Nuorodos
*
Seydou Keita

**Seidu Keita** (; g. 1980 m. sausio 16 d.) – buvęs futbolininkas, Malio rinktinės saugas.

## Karjera
2008 m. gegužės 26 d. pasirašė ketverių metų sutartį su FC Barcelona klubu. 

2012 m. liepos 8 d. pasirašė dvejų metų sutartį su Kinijos Daliano „Aerbin“ klubu.

Nuo 2016 m. rungtyniavo El Jaish SC (Kataras). Paskelta, kad baigia profesionalaus futbolininko karjerą.

## Rinktinė
Nuo 2000 m. atstovavo . Su rinktine dalyvavo 2002, 2004, 2008, 2010 m. Afrikos Tautų taurėse.

## Laimėjimai

### FC Lorient
* Coupe de France (2002 m.)
* Coupe de la Ligue (2 vieta – 2002 m.)
* Trophée des Champions (2 vieta – 2002 m.)

### Barcelona
* La Liga (2009, 2010, 2011 m.)
* Copa del Rey (2009 m.)
* UEFA Čempionų Lyga (2009, 2011 m.)
* UEFA Supetaurė (2009 m.)
* FIFA Pasaulio futbolo klubų taurė (2009 m.)

### Tarptautiniai
* FIFA pasaulio jaunimo čempionatas (3 vieta – 1999 m.)
* Afrikos Tautų taurė (3 vieta – 2012 m.)

## Dalyvavimas čempionatuose

|}

## Išnašos

## Nuorodos
*
Alenas

**Alenu** vadinami du Vokietijos miestai:

* Badeno-Viurtembergo žemėje;
* Šiaurės Reino-Vestfalijos žemėje.

**Alenas** − pavardė.

Šią pavardę turi šie garsesni asmenys:
* Markku Alenas (g. 1951 m.) – suomių lenktynininkas;
* Woody Allen (*Alenas*, g. 1935 m.) – amerikiečių kino aktorius, režisierius, rašytojas, džiazo muzikantas, komikas. Vienas iškiliausių XX amžiaus antros pusės kino kūrėjų;
**Alenas** – vardas.

Šį vardą turi šie garsesni asmenys:
* Alenas Bernaras (g. 1983 m.) – Prancūzijos plaukikas iš Obanės. Bernard laimėjo tris medalius 2008 m. vasaros olimpinėse žaidynėse. Po sidabro medalio laimėjimo 4x100 m estafetėje, Bernard laimėjo aukso medalį 100 m laisvu stiliumi;
* Alenas Delonas (g. 1935 m.) – prancūzų kilmės šveicarų aktorius, prodiuseris, režisierius.;
* Alenas Prostas (g. 1955 m.) – prancūzų Formulės 1 lenktynininkas, keturiskart čempionas;

## Nuorodos
Totenamas

**Totenamas** – Londono miesto dalis, esanti 11 km į šiaurę nuo miesto centro. Yra Visų Šventųjų bažnyčia, Briuso pilis (dabar muziejus), *Tower Gardens* dvaras, *Alexandra* rūmai.

## Istorija

Totenamo vietoje gyventa jau prieš 1000 metų. 1840 m. nutiestas geležinkelis. 1894 m. tapo miestu, 1934 m. prijungtas prie Londono.

### Pavadinimo kilmė

Manoma, kad vietovės pavadinimas kilęs nuo asmenvardžio *Tota* (kuris minimas XI a. Vinčesterio knygoje *Domesday Book*), pridėjus *ham* ( – „trobelė, namukas“).

## Sportas
* Tottenham Hotspur FC (futbolas)
Sammy Traoré

**Semis Traorė** (; g. 1976 m. vasario 25 d.) – futbolininkas, Malio rinktinės gynėjas.

## Karjera
1996–2002 m. priklausė US Créteil-Lusitanos. 2002 m. persikėlė į OGC Nice. 2006–2011 m. priklausė Paris SG klubui, o 2007 m. nuomos pagrindais buvo perleistas AJ Auxerre. 

## Rinktinė
 žaidė nuo 2002 iki 2008 m. Su rinktine dalyvavo 2004, 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Joseph Yobo

**Džosefas Ikpo Jobas** (g. 1980 m. rugsėjo 6 d.) – futbolininkas, Nigerijos rinktinės gynėjas.

## Karjera
2010 m. rugsėjo 1 d. buvo išnuomotas Turkijos Fenerbahçe SK klubui.

## Rinktinė
2001 m. debiutavo . 

Su rinktine dalyvavo , 2002, 2004, 2006, 2008, 2010, 2013 m. Afrikos Tautų taurėse.

## Laimėjimai

* Afrikos Tautų taurė (auksas – 2013 m., bronza – 2002, 2004, 2006, 2010 m.)

## Dalyvavimas čempionatuose

|}

## Išnašos

## Nuorodos
*
John Utaka

**Džonas Čukvudi Utaka** (g. 1982 m. sausio 8 d.) – buvęs futbolininkas, Nigerijos rinktinės puolėjas.

## Karjera
2007 m. liepos 11 d. pasirašė 4 metų sutartį su Anglijos Portsmouth klubu. 

2011 m. sausio 29 d. sugrįžo atgal į Prancūziją ir pasirašė 2,5 m. kontraktą su Prancūzijos Montpellier Hérault SC klubu.

## Rinktinė
2002 m. debiutavo .

Su rinktine dalyvavo , 2004, 2006, 2008 m. Afrikos Tautų taurėse.

## Laimėjimai
* FA taurė (2008 m.)
* Prancūzijos čempionas (2012 m.)
* Afrikos Tautų taurės bronza (2004, 2006 m.)

## Dalyvavimas čempionatuose

|}

## Išnašos

## Nuorodos
*
Yakubu Aiyegbeni

**Jakubu Aijegbenis** (g. 1982 m. lapkričio 22 d.) – futbolininkas, Nigerijos rinktinės ir Anglijos Blackburn Rovers klubo puolėjas.

 žaidžia nuo 2000 m. Dalyvavo 2008 ir 2010 m. Afrikos Tautų taurės turnyruose.

## Pasiekimai
* Izraelio pirmoji lyga (2000–2001, 2001–2002 m.)
* Toto taurė (2002 m.)
* Football League Division One (2002–2003 m.)
* UEFA taurė, 2 vieta (2005–2006 m.)
* Afrikos Tautų taurė (bronza – 2010 m.)

## Dalyvavimas čempionatuose

|}

## Išnašos

## Nuorodos
*
Kazys Tallat-Kelpša

**Kazys Tallat-Kelpša** (arba ***Kazys Tallat Kelpša***; 1893 m. spalio 28 d. Padievyčio vienkiemis, dab. Laukuvos seniūnija, Šilalės rajonas – 1968 m. sausio 1 d. Čikaga) – Lietuvos karinis veikėjas, brigados generolas.

## Biografija

Mokėsi Kaune, 1914 m. baigė Kauno Komercijos gimnaziją. Karo tarnybą po mokslų Lietuvoje, pradėjo Rusijos imperijos kariuomenėje, tarnavo kavalerijoje. Dalyvavo Pirmajame pasauliniame kare, buvo sužeistas. 1915 m. suteiktas karininko laipsnis.

1918 m. grįžo į Lietuvą. 1919 m. Lietuvos kariuomenės savanoris. Tarnavo kavalerijoje. 1919 m. karo misijos prie Lietuvos taikos delegacijos Paryžiuje narys. 1920 m. 2-ojo raitelių pulko IV eskadrono vadas, kapitonas. 1920 m. Lietuvos karinis atstovas Latvijoje ir Estijoje.

1926 m. Briuselyje baigė Belgijos Generalinio štabo akademiją, grįžęs į Lietuvą užėmė įvairias pareigas rikiuotėje ir štabuose, Kauno karo mokyklos, Aukštųjų karininkų kursų, Vytauto Didžiojo aukštosios karo mokyklos taktikos ir karo meno istorijos dėstytojas. 1934–1940 m. Lietuvos kariuomenės kavalerijos viršininkas. 1935 m. brigados generolas. 1936 m. kaip Lietuvos kariuomenės atstovas dalyvavo Anglijos karaliaus Jurgio V laidotuvėse. 1940 m. TSRS okupavus Lietuvą, iš kariuomenės atleistas.

1944 m. iš Lietuvos pasitraukė į Austriją, o 1945 m. į Vokietiją. 1949 m. spalio 29 d. emigravo į JAV.

Bendradarbiavo karinėje spaudoje.

## Šaltiniai
Obafemi Martins

**Obafemis Akinvunmis Martinsas** (; g. 1984 m. spalio 28 d.) – buvęs futbolininkas, Nigerijos rinktinės puolėjas.

## Karjera
2011 m. sausio 28 d. iki sezono pabaigos buvo išnuomotas Birmingham City klubui.

## Rinktinė
2004 m. debiutavo .

Su rinktine dalyvavo 2006, 2008, 2010 m. Afrikos Tautų taurėse.

## Pasiekimai
**FC Internazionale Milano**
* 2005–2006 m. Serie A
* 2004–2005 m. Italijos futbolo taurė
* 2005–2006 m. Italijos futbolo taurė
* 2004–2005 m. Italijos Supertaurė (SuperCoppa Italiana)
* 2005–2006 m. Italijos Supertaurė (SuperCoppa Italiana)

**Newcastle United**
* 2006–2007 m. UEFA Intertoto taurė

**Nigerija**
* Afrikos Tautų taurė (bronza – 2006, 2010 m.)

## Dalyvavimas čempionatuose

|}

## Išnašos

## Nuorodos
*
Mohamed Sissoko

**Mohamedas Laminas Sisoko Gilanas** (; g. 1985 m. sausio 22 d.) – buvęs futbolininkas, Malio rinktinės saugas.

## Karjera
Rungtyniavo Auxerre (Prancūzija), Valencia (Ispanija), Liverpool (Anglija), Juventus (Italija).

2011 m. liepos 28 d. pasirašė trejų metų sutartį su Prancūzijos PSG klubu. 2013 m. nuomos pagrindais buvo perleistas Fiorentina (Italija).

Karjerą tęsė Levante UD (Ispanija), Shanghai Shenhua (Kinija), FC Pune City, Ternana Calcio (abu – Italija).

2017 m. persikėlė į Mitra Kukar (Indonezija), o netrukus į Atlético San Luis (Meksika). 

2018 m. rungtyniavo Kitchee SC (Honkongas), o 2019 m. atstovavo Sochaux (Prancūzija).

## Rinktinė
Nuo 2004 m. atstovavo . Su rinktine dalyvavo 2004, 2008 ir 2010 m. Afrikos Tautų taurėse.

## Pasiekimai
* La Liga (2003, 2004 m.)
* Europos supertaurė (2004 m.)
* Europos supertaurė (2005 m.)
* FA taurė (2005, 2006 m.)
* FA Community Shield (2006 m.)

## Dalyvavimas čempionatuose

|}

## Išnašos

## Nuorodos
*
Peter Odemwingie

**Osazė Peteris Odemvingis** (g. 1981 m. liepos 15 d.) – buvęs futbolininkas, Nigerijos rinktinės puolėjas. Osaze tėvas – nigerietis, motina – rusė.

## Karjera
Gimė Uzbekistane, imigrantų iš Nigerijos šeimoje. Treniravosi Kamaz, vėliau CSKA jaunimo klubuose. Buvo pripažintas neperspektyviu. Tėvo pagalba buvo išsiųstas į Nigeriją, kur pradėjo žaisti „Bendel Insurance“ klube. Vėliau žaidė Belgijoje, Prancūzijoje. 2007 m. grįžo į Rusiją, žaidė „Lokomotyve“. Ten nebuvo itin rezultatyvus, dažnai susidurdavo su rasizmu. 2010 m. rugpjūčio 20 d. persikėlė į Angliją, West Bromwich Albion klubą, su kuriuo pasirašė dvejų metų sutartį. Odemivingis netrukus tapo ne tik rezultatyviausiu klubo žaidėju, bet ir pagerino klubo rezultatyvumo rekordą (16 įvačių per sezoną).

## Rinktinė
2004 m. debiutavo . 

Su rinktine dalyvavo 2004, 2006, 2008, 2010 m. Afrikos Tautų taurėse.

Dalyvavo 2008 m. vasaros olimpinėse žaidynėse, kur įmušė įvartį į Argentinos vartus.

## Laimėjimai
* Olimpinių žaidynių sidabras (2008 m.)
* Afrikos Tautų taurė (bronza – 2004, 2006, 2010 m.)

## Dalyvavimas čempionatuose

|}

## Išnašos

## Nuorodos
*
Idriss Carlos Kameni

**Idrisas Karlosas Kamenis** (; g. 1984 m. vasario 18 d.) – buvęs futbolininkas, Kamerūno rinktinės vartininkas.

## Karjera
Karjeros pradžioje bandė įsitvirtinti Prancūzijoje. Vėliau persikėlė į angliją. Rungtyniavo Ispanijoje ir Turkijoje.

## Rinktinė
 rungtyniavo nuo 2001 m. 

Iki tol žaidė Kamerūno jaunimo rinktinėje su kuria 2000 m. vasaros olimpiadoje laimėjo aukso medalį. 

2002 m. su nacionaline rinktine dalyvavo pasaulio čempionate. Dalyvavo 2002, 2004, 2006, 2008, 2010 m. Afrikos Tautų taurėse.

## Pasiekimai
;Espanyol
* Copa del Rey (2006 m.)
;Kamerūnas
* Vasaros olimpinės žaidynės (auksas) (2000 m.)
* Afrikos Tautų taurė (2002 m.)
;Asmeniniai
* Geriausias metų Afrikos vartininkas (2006–2007 m.)

## Dalyvavimas čempionatuose

|}

## Išnašos

## Nuorodos
*
Mahamadou Diarra

**Mahamadas Diara** (; g. 1981 m. gegužės 18 d.) – buvęs futbolininkas, Malio rinktinės saugas.

## Karjera
Karjerą Europoje pradėjo Graikijos ir Nyderlandų klubuose. Dėmesio susilaukė 2002 m. tapęs lyderiaujančio prancūzų klubo Olympique Lyonnais nariu. Su juo 4 kartus laimėjo Prancūzijos lygą ir Prancūzijos supertaurę. 

2006 m. už 26 mln. eurų Diarra parduotas ispanų klubui Real Madrid. Sugebėjo įsitvirtinti pagrindinėje sudėtyje, tačiau dėl 2008 m. spalį patirtos traumos tą vietą prarado.

2012 m. vasario 27 d. pasirašė sutartį iki sezono pabaigos, su galimybe pratęsti ją dar sezonui, su Anglijos Fulham klubu.

## Rinktinė
Nuo 2001 m. rungtyniavo  . Su rinktine dalyvavo 2002, 2004, 2008, 2010 m. Afrikos Tautų taurėse.

## Pasiekimai
* Ligue 1 (2002–2003, 2003–2004, 2004–2005, 2005–2006 m.)
* Prancūzijos Supertaurė (*Trophée Des Champions*; 2003, 2004, 2005, 2006 m.)
* La Liga (2006–2007, 2007–2008 m.)
* Ispanijos Supertaurė (2009 m.)

## Dalyvavimas čempionatuose

|}

## Išnašos

## Nuorodos
*
Vaclovas Šliogeris

**Vaclovas Šliogeris** (1901 m. rugpjūčio 21 d. Petrapilis – 1978 m. gegužės 13 d. Sidnėjus, Australija, palaikai pervežti į Lietuvą ir 1979 m. palaidoti šeimos kape Kaune, Petrašiūnų kapinėse) – Lietuvos karinis veikėjas, pulkininkas.

## Biografija
Gimė stambaus imperijos valdininko šeimoje Sankt Peterburge. Jo gimtuose namuose klestėjo lietuvybės dvasia, lankėsi Jonas Basanavičius, Antanas Smetona, Antanas Žmuidzinavičius ir kiti to meto Lietuvos šviesuoliai, skambėjo lietuvių kalba. Petrapilyje baigė 7 klases.

Paskelbus Lietuvos nepriklausomybę, jis, vos 17 metų gimnazistas, bandė stoti savanoriu į Lietuvos kariuomenę. Buvo priimtas tik po metų, sulaukus pilnametystės. 1919 m. lapkričio 7 d. įrašytas į 2-ojo pėstininkų pulko 7-osios kuopos kareivių sąrašus. Dalyvavo kovose su bermontininkais. 1920 m. sausio mėn. išsiųstas į Kauno karo mokyklą mokėsi artilerijos skyriuje. Mokyklą baigė 1920 m. spalio mėn., suteikus leitenanto laipsnį paskirtas į 2-ąjį Artilerijos pulką ir išvyko į lenkų frontą. 1922 m. paskirtas pulko mokomosios komandos vyresniuoju karininku.

1924 m. vedė Eleną Sedleckaitę, su kuria susipažino lenkų fronte, prie Trakų. 1928 m., nenutraukdamas tarnybos kariuomenėje, baigė Vytauto Didžiojo universiteto ekonomikos fakultetą. 1930–1931 m. baigė Vytauto Didžiojo karininkų kursų pulko vado padėjėjų ir bataliono vadų kursą. 1931 m. paskirtas į kariuomenės inspekcijos artilerijos skyrių. 1933–1934 m. Paryžiuje mokėsi Prancūzijos imperatoriškojoje karo akademijoje ir gavo kapitono laipsnį. Grįžęs dėstė Karo mokykloje, 1934 m. majoras. Nuo 1935 m. liepos mėn. iki 1937 m. lapkričio mėn. Lietuvos Respublikos Prezidento Antano Smetonos adjutantas, vykdė ypatingus Valstybės pavedimus. 1937 m. paskirtas Kariuomenės Tiekimo valdybos ūkio inspektoriumi. 1939 m. pulkininkas.

Prasidėjus TSRS okupacijai 1940 m. liepos 2 d. atleistas iš pareigų ir paleistas į atsargą. Pirmos sovietų okupacijos metu vengė viešumos, dėstė Marijampolės gimnazijoje. 1940 m. įsijungė į rezistencinę veiklą. Prasidėjus Vokietijos-TSRS karui 1941 m. Birželio sukilimo dalyvis. Rezistencinės veiklos nenutraukė per visą vokiečių okupacijos laikotarpį.

1944 m. birželio mėn. su vyresniuoju sūnumi pasitraukė į Vakarus. Prancūzų okupacinėje zonoje dirbo policininku. Prancūzijos vyriausybė jam pasiūlė tarnybą Madagaskare, svetimšalių legione, tačiau jis pasirinko ramesnį gyvenimą ir 1949 m. persikėlė gyventi į Australiją, kur dirbo Naujojo Pietų Velso geležinkelių tarnyboje.

E. Šliogerienė su jaunesniuoju sūnumi liko gyventi Kaune. Daug kartų teko slapstytis nuo išvežimo, buvo tardoma. Su vyru daugiau nesusitiko.

## Bibliografija
Šliogeris, Vaclovas. Antanas Smetona – žmogus ir valstybininkas. Sodus (Mich.) – Bachunas, 1966.

## Šaltiniai
Judėjimas

Žodis ***judėjimas*** turi daug reikšmių:

* judėjimas – (filosofija) materijos egzistavimo forma, nepaliaujama materialinio pasaulio raida;
* judėjimas – objekto buvimo vietos ar objekto formos keitimas;
** fizikinis judėjimas – judėjimas, kaip jis nagrinėjimas fizikoje;
*** Brauno judėjimas;
*** Savasis judėjimas;
** organizmų judėjimas – judėjimo formos, aptinkamas organizmuose;
*** lokomocija – organizmo judėjimas, kai keičiama buvimo vieta erdvėje;
*** formos keitimas – judėjimas veikiant raumenims, osmosiškai aktyviems audiniams augaluose, dėl ko organizmas keičia savo kūno formą. Pvz., gyvūnai – sulenkia pirštus, išsižioja, mosuoja uodega, judina ausis; augalai – suglaudžia lapus, išskleidžia žiedus ir kt;
*** Augimas – kūno matmenų didėjimas;
**** Tįstamasis augimas – būdingas augalams;
*** Cirkuliacija – medžiagų judėjimas kūno viduje. Tai kraujo ar hemolimfos tekėjimas, maisto slinkimas virškinimo trakte, oro judėjimas kvėpavimo takuose ar vabzdžių trachėjose ir kt;
**** Kraujotaka – kraujo judėjimas;
* judėjimas – visuomeninis žmonių aktyvumas politikos, meno, mokslo, ekonomikos ir kitose srityse, siekiant tam tikrų tikslų ar išreiškiant protestą, tiek organizuotas, tiek savaiminis, neorganizuotas. Pvz.:
** Mauricijaus kovojantis judėjimas;
** Judėjimas už branduolinį nusiginklavimą;
** Venesuelos judėjimas į socializmą;
** Šimto gėlių judėjimas;
** Bolivijos kairysis revoliucinis judėjimas.
Ksenofobija

**Ksenofobija** (iš graikų k. ξένος 'užsienietis, keistuolis', φόβος 'baimė') – nepalankumas arba priešiškumas svetimšaliams ir tam, kas svetimšališka. Šią fobiją turintys žmonės bijo, vengia ar yra priešiškai nusiteikę prieš kitokios tautybės, rasės, religijos, kultūros atstovus. Nors terminas *ksenofobija* dažnai vartojamas kaip *[[rasizmas|rasizmo]]* sinonimas, tačiau tai nėra lygiaverčiai terminai.

Ksenofobijos priežastys gali būti tautinė izoliacija, istorinės aplinkybės, staigus imigrantų skaičiaus padidėjimas.

## Šaltiniai
Juozas Narakas

**Juozas Narakas** (g. 1899 m. gruodžio 5 d. Bružių bajorkaimis, Smilgių valsčius, dab. Radviliškio rajonas – 1989 m. rugpjūčio 6 d. Geteborgas, Švedija) – Lietuvos karinis ir visuomenės veikėjas, Generalinio štabo pulkininkas leitenantas.

## Biografija
Juozas Narakas mokėsi Panevėžio realinėje mokykloje, tačiau brandos atestatą 1926 m. gavo Ukmergės gimnazijoje, nes, prasidėjus Lietuvos nepriklausomybės kovoms, 1919 m. kovo mėn. jis nesvyruodamas tapo Lietuvos kariuomenės savanoriu. Tų pačių metų pabaigoje baigė karo mokyklą ir paskirtas į Ketvirtąjį pėstininkų pulką 1920 m. dalyvavo kovose su lenkais. Šiose kovose buvo sužeistas. 1923 m. baigė Aukštuosius karininkų kursus, perkeltas tarnauti į karo aviaciją. 1924 m. baigė Karo aviacijos karininkų kursus. 1926 m. jam suteiktas majoro laipsnis. 1927 m. paskirtas 1-osios naikintuvų eskadrilės vadu. Tarnaudamas kariuomenėje studijavo Lietuvos universiteto Technikos fakultete.

1929 m. baigė Prahos karo akademiją, 1929 m. lapkričio mėn. paskirtas Karo aviacijos štabo viršininku, vėliau Karo aviacijos viršininko padėjėjas. 1932 m. Generalinio štabo pulkininkas leitenantas.

1934 m. birželio 7 d. vienas iš voldemarininkų organizuoto perversmo vadovų. Nepasisekus voldemarininkų pučui, 1934 m. liepos 15 d. pučo organizatoriai Petras Kubiliūnas, Juozas Narakas ir Juozas Bačkus Karo lauko teismo buvo nuteisti mirti. Padavus malonės prašymus, bausmė sušvelninta iki 12 metų kalėjimo. 1936 m. bausmė dovanota ir jis paleistas iš kalėjimo. 1938 m. gražintos pilietinės teisės ir karinis laipsnis.

1937–1940 m. Prekybos ir pramonės rūmų referentas. Nuo 1938 m. žurnalo „Lietuvos sparnai“ vyriausias redaktorius. TSRS okupavus Lietuvą iš darbo buvo atleistas, 1941 m. vasario mėn. NKVD suimtas ir įkalintas Kaune. Vokietijai pradėjus karą ir prasidėjus Lietuvos aktyvistų fronto organizuotam Birželio sukilimui, birželio 23 d. iš kalėjimo išlaisvintas įsijungė į sukilėlių pradėtą kovą.

Sudarius Juozo Ambrazevičiaus vadovaujamą Laikinąją vyriausybę, Vidaus reikalų ministras, vėliau – viceministras. Vokiečių okupacinei valdžiai paleidus vyriausybę, 1942 m. birželio mėn. paskirtas Vidaus reikalų tarėjo pavaduotoju, tarėju. Jam teko vykdyti okupacinės valdžios nurodymus, bet ne visus juos vykdyti sutiko. Už pasipriešinimą jaunimo mobilizacijai 1943 m. suimtas ir kartu su kitais įkaitais išvežtas į Štuthofo koncentracijos stovyklą. 1945 m. sausio 25 d. pradėjus Štuthofo stovyklos evakuaciją, lydimas 80 esesininkų ėjo kolonoje su kitais 823 kaliniais, bet išsekęs liko Žukovo kaime su pirmąja kolona. Jį pasivijo Raudonoji armija 1945 m. sausio mėn. netoli Lemborko. Po karo išvyko į Švediją.

## Įvertinimas
* 1930 m. – Vytauto Didžiojo 4 laipsnio ordinas.

## Šaltiniai
Marianas Langevičius

**Marianas Melchioras Antonis Langevičius** (, 1827 m. rugpjūčio 5 d. Krotošinas, dab. Didžiosios Lenkijos vaivadija – 1887 m. gegužės 10 d. Stambulas) – vienas 1863–1864 m. sukilimo Lenkijoje vadovų, nuo 1863 m. generolas.

## Biografija
Gimė gydytojo šeimoje. Mokėsi Poznanėje, Breslau ir Prahoje. 1859–1860 m. tarnavo Prūsijos kariuomenės landvere. 1860 m. dalyvavo Džiuzepės Garibaldžio žygyje į Neapolį. 1861 m. dėstė lenkų karo mokykloje Paryžiuje, vienas lenkų karo mokyklos Kunyje (Italija) įkūrėjų. 1863–1864 m. sukilimo išvakarėse į Lenkiją gabeno ginklus iš Belgijos ir Vokietijos.

1863 m. sausio mėn. Nacionalinio centro komiteto užsienio komisijos kvietimu atvyko į Varšuvą, paskirtas Sandomiero vaivadijos sukilėlių pulkininku, vėliau Krokuvos vaivadijos sukilėlių ginkluotųjų pajėgų viršininku. Vadovavo kelių tūkstančių sukilėlių junginiui, pasiekė pergalių prieš Rusijos kariuomenę, ypač svarbi buvo 1863 m. kovo mėn. prie Skalos. 1863 m. kovo 11 d. baltųjų grupuotės siūlymu pasiskelbė sukilimo diktatoriumi. Po mūšio prie Grochoviskos kovo 19 d., kuriame abi pusės patyrė daug nuostolių, padalijo sukilėlių pajėgas, pats pasitraukė į Galiciją, kur buvo austrų internuotas. 1865 m. išlaisvintas, išvyko į Šveicariją. Nuo 1867 m. tarnavo Turkijos kariuomenėje  Langi – bėjaus vardu, bandė Turkijoje sukurti lenkų legioną.

Palaidotas Heidar pašos kapinėse greta žmonos anglės Siuzanos (1837–1906)


Camp of Marian Langiewicz in 1863.JPG|Mariano Langevičiaus stovyklavietė 1863 m.
Marian Langiewicz captured vy Austrians in 1863.JPG
İstanbul 6090.jpg|Marijono Langevičiaus kapas


## Šaltiniai
Tadeušas Kutšeba

**Tadeušas Kutšeba** (, 1885 m. balandžio 15 d. Krokuva – 1947 m. sausio 8 d. Londonas) – Lenkijos karinis veikėjas, divizijos generolas.

## Biografija
Austrijos kariuomenės kapitono sūnus. Nuo 1896 m. mokėsi Fišau karinėje realinėje mokykloje Vienoje, vėliau Moravijos Hranicės mokykloje. 1903 m. išlaikė egzaminus Vienos gimnazijoje. 1906 m. baigė Modlingo Karinės techninės akademijos Inžinerijos skyrių, jaunesnysis leitenantas. 1906–1910 m. tarnavo Austrijos kariuomenės 9-ajame pionierių batalione. 1913 m. baigė Generalinio štabo akademiją Vienoje, 1911 m. leitenantas. 1913–1914 m. tarnavo Sarajeve inžinerijos dalinyje, rekonstravusiame tvirtovę. Pasikėsinimo į kunigaikštį Ferdinandą, davusio akstiną kilti Pirmajam pasauliniam karui, liudininkas.

1914 m. Kalnų artilerijos 2-osios brigados štabo karininkas, nuo 1915 m. kovo 15 d. Rusijos fronte tarnavo Vokietijos kariuomenės XXIV rezervinio korpuso štabe, kapitonas. 1916 m. techninės kariuomenės armijų grupės štabo viršininkas. 1916 m. rugpjūčio 1 d. perkeltas į Transilvaniją, Austrijos kariuomenės fortifikacijų inspekcijos vadas. Nuo 1917 m. vėl kovojo prieš rusus Voluinėje. 1918 m. Austrijos kariuomenės bazės Brailoje prie Dunojaus štabo viršininkas.

Nuo 1919 m. Lenkijos kariuomenės karininkas. Per 1919–1921 m. Lenkijos-sovietų karą armijų, frontų štabo viršininkas. 1925–1928 m. Generalinio štabo viršininko pavaduotojas. 1927 m. divizijos generolas. 1928–1939 m. Aukštosios karo mokyklos Varšuvoje komendantas. Nuo 1939 m. kovo mėn. armijos „Poznan“ vadas, Vokietijai 1939 m. rugsėjo 1 d. užpuolus Lenkiją, rugsėjo 9-17 d. vadovavo armijų grupei mūšyje prie Bzuros. 1939–1945 m. buvo vokiečių nelaisvėje. Nuo 1945 m. gyveno Didžiojoje Britanijoje.

## Bibliografija
# Bitwa nad Niemnem wrzesień – październik 1920. (*Mūšis prie Nemuno*, 1920 m. rugsėjis – spalis. 1926 m.)
# Wyprawa kijowska 1920 roku (*1920 metų žygis į Kijevą*. 1937 m.)
# Studium nad możliwościami wojennymi Niemiec i Polski z 1936 r.,
# Studium planu strategicznego Polski przeciw Niemcom,
# Wojna bez walnej bitwy,
# Bitwa nad Bzurą (9-22 września 1939 r.)

## Šaltiniai
Rigobert Song

**Rigoberas Bahanagas Songas** (g. 1976 m. liepos 1 d.) – buvęs futbolininkas, Kamerūno rinktinės žaidėjas, rungtyniavęs kaip gynėjas; futbolo treneris.

Rigobero sūnėnas – Alex Song taip pat žymus futbolininkas, rinktinės narys.

## Rinktinė
 rungtyniavo nuo 1993 m. 

Su rinktine dalyvavo 1994, 1998 ir 2002 m. pasaulio futbolo čempionatuose, taip pat 2 kart laimėjo Afrikos Tautų taurę (2000 ir 2002 m.).
 
2010 m. rugpjūčio 1 d. paskelbė baigiantis karjerą rinktinėje.

## Laimėjimai
* Afrikos Tautų taurė (2000, 2002 m.)
* Coupe de la Ligue (1996 m.)
* Süper Lig (2006, 2008 m.)
* Türkiye Kupası (2005 m.)

## Rekordai
* Daugiausiai varžybų sužaidęs Kamerūno futbolininkas (>112)
* Daugiausiai Afrikos Tautų taurės varžybų sužaidęs futbolininkas
* Jauniausias žaidėjas, išsiųstas iš aikštės pasaulio čempionato metu (17 m.)
* Gavo raudoną kortelę dviejuose skirtingose pasaulio čempionatuose (kaip ir Zinedinas Zidanas)

## Dalyvavimas čempionatuose

|}

## Išnašos

## Nuorodos
*
Modeste Mbami

**Modestas M’Bami** (1982 m. spalio 9 d. – 2023 m. sausio 7 d.) – buvęs futbolininkas, buvęs Kamerūno rinktinės saugas.

## Karjera
Karjeros pradžioje rungtyniavo Prancūzijos klubuose. Vėliau išvyko į Ispaniją. 

Vėlesniais metais rungtyniavo Kinijoje, Kolumbijoje ir Saudo Arabijoje.

Galiausiai grįžo į Le Havre AC (Prancūzija).

## Rinktinė
 rungtyniavo nuo 2000 iki 2009 m. 

Su rinkine dalyvavo 2004, 2006, 2008 m. Afrikos Tautų taurėse.

## Pasiekimai
* Vasaros olimpinės žaidynės (2000 m.)
* Konfederacijų taurė. 2 vieta (2003 m.)
* Coupe de France (2004, 2006 m.)

## Dalyvavimas čempionatuose

|}

## Išnašos

## Nuorodos
* 

.
Marian Kukiel

**Marianas Vlodzimežas Kukelis** (, 1885 m. gegužės 15 d. Dąbrowa Tarnowska Mažosios Lenkijos vaivadija – 1973 m. rugpjūčio 15 d. Londonas) – Lenkijos karinis veikėjas, karo istorikas, habilituotas daktaras, generolas leitenantas.

## Biografija

Nuo 1915 m. tarnavo lenkų legionuose, nuo 1919 m. gegužės mėn. Lenkijos Generalinio štabo karo mokyklos komendanto pavaduotojas. 1919-1921 m. per Lenkijos-Sovietų Rusijos karą pėstininkų pulko, brigados vadas. Nuo 1921 m. dirbo Lenkijos karo ministerijoje. 1923-1925 m. divizijos vadas, 1923 m. generolas leitenantas. Su kitais įkūrė Generalinio štabo Istorijos biurą, 1923-1926 m. jo vadovas. Po 1926 m. gegužės perversmo rėmė Lenkijos vyriausybę, iš kariuomenės pasitraukė, dirbo Jogailos universitete. 1927 m. habilituotas istorijos daktaras. 1930-1939 m. Krokuvos Čartoriskių bibliotekos ir muziejaus direktorius. 1937 m. Lenkų mokslų akademijos narys.

Prasidėjus Antrajam pasauliniam karui 1939 m. spalio mėn. pasitraukė į Prancūziją. Lenkijos vyriausybės emigracijoje karo ministro pavaduotojas, 1940 m. divizijos generolas. 1942-1949 m. nacionalinės gynybos ministras. 1943 m. balandžio mėn. iš Vokietijos vyriausybės pranešimo sužinojęs apie Katynėje sušaudytus lenkų karininkus, išspausdino apie tai komunikatą ir kreipėsi į Tarptautinį Raudonąjį Kryžių. Su kitais 1945 m. Londone įkūrė generolo Vladislavo Sikorskio istorijos institutą, 1946-1973 m. jo direktorius, 1951-1966 m. valdybos pirmininkas. Su kitais 1946 m. įkūrė Lenkų mokslo draugiją , 1947 m. įsteigė istorijos žurnalą „Teka Historyczny“, 1950 m. įkūrė Lenkų universitetą emigracijoje.

Tyrė XVIII a. – XX a. politikos ir karo istorijos temas.

## Bibliografija
# Wojny Napoleońskie, Warszawa: Kurpisz 1927
# Bitwa warszawska, Warszawa: Polski Instytut Wydawniczy 2005.
# Dzieje oręża polskiego w epoce napoleońskiej, Poznań: Zdzisław Rzepecki i Ska 1912.
# Dzieje polityczne Europy od rewolucji francuskiej, Londyn: Puls 1992.
# Dzieje Polski porozbiorowe, Londyn: Puls 1993.
# Generał Sikorski : żołnierz i mąż stanu Polski walczącej, [Szczecin]: Suplement 1981.
# Od Wielkiej Rewolucji do wojny światowej, Poznań: Kurpisz 1999.
# Wojna 1812 roku, Poznań : Kurpisz 1999.
# Zarys historii wojskowości w Polsce, : Kurpisz, Poznań 2006

## Šaltiniai

* J. Zuziak General Marian Kukieł 1885–1973 – Żołnierz, historyk, polityk. Pruszków 1997.
Clemens Westerhof

**Clemens Westerhof** (g. 1940 m. kovo 3 d. Beke) – olandų futbolo treneris, treniravęs įvairias Nyderlandų ir Afrikos šalių komandas. Didžiausias pasiekimas – dalyvavimas pasaulio čempionate su Nigerijos rinktine bei 1994 m. Afrikos Tautų taurės laimėjimas.

## Trenerio karjera
* Feyenoord Rotterdam trenerio asistentas
* Vitesse Arnhem
* Nigerijos vyrų futbolo rinktinė
* Zimbabvės vyrų futbolo rinktinė
* Sporting Lions
* Bush Bucks
* Mamelodi Sundowns
* Dynamos FC
Muitinės departamentas

**Muitinės departamentas** – LR finansų ministerijos institucija, atliekanti lietuviškos muitinės veiklą.

## Istorija
1919 m. gegužės 8 d. įsigaliojo Laikinieji muitinių įstatai. Ši data laikoma LR muitinės įkūrimo diena. Pirmosios muitinės administracijos – Prekybos ir pramonės ministerijos Muitinių departamento – vadovu buvo Oskaras Baldamus.

1990 m. spalio 9 d., atkūrūs Lietuvos nepriklausomybę, priimtas Laikinasis muitinės įstatymas. Nuo tada ir pradėjo veikti atkurta Lietuvos muitinė.

1990 m. spalio 11 d. įsteigtas **LR Muitinės departamentas**. 1993 m. tapo *Muitinės departamentu prie LR finansų ministerijos*.

1996 m. muitinės įstaigos buvo perkeltos iš pasienio į Lietuvos viduje esančias muitines. Vietoj keturiolikos veikiančių muitinių įsteigta dešimt teritorinių muitinių, apibrėžtos jų veikimo zonos, įsteigti 74 postai ir jų padaliniai.

2002 m. 10 teritorinių muitinių pertvarkytos į 5, veikusias Vilniuje, Kaune, Klaipėdoje, Šiauliuose ir Panevėžyje. 2010 m. 5 teritorinės muitinės buvo pertvarkytos į 3, veikiančias Vilniuje, Kaune ir Klaipėdoje.

## Veikla
Funkcijos:
* kuria, rengia ir įgyvendina muitinės veiklos strategiją;
* koordinuoja ir kontroliuoja muitinės veiklą;
* organizuoja ir kontroliuoja muitinės administruojamų muitų, kitų mokesčių ir valstybės rinkliavų rinkimą, muitinės kompentencijai priskirtų importo, eksporto ir tranzito draudimų ir apribojimų taikymą;
* atlieka arba koordinuoja ūkio subjektų ūkinės ir komercinės veiklos patikrinimus;
* teikia išaiškinimus dėl muitų teisės aktų taikymo ir muitinės veiklos;
* leidžia teisės aktus, susijusius su muitinės veikla;
* pagal savo kompetenciją bendradarbiauja su Europos Komisija, Europos Sąjungos valstybių ir trečiųjų šalių muitinėmis;
* vykdo kitas funkcijas.

## Direktoriai
* 1990–1992 m. Valerijonas Valickas
* 1993–1996 m. Vitalijus Geržonas
* 1997–1999 m. Alvydas Budrys
* 1999–2003 m. Valerijonas Valickas
* 2003–2008 m. Rimutis Klevečka
* 2008–2009 m. Ramutė Liupkevičienė
* 2010–2014 m. Antanas Šipavičius
* 2015 m. Ramutė Liupkevičienė
* 2015 m. Jonas Miškinis
* 2015–2021 m. Arūnas Adomėnas
* 2021–2025 m. Darius Žvironas

## Šaltiniai
Teritorinė muitinė

**Teritorinė muitinė** - Muitinės departamento įsteigta ir jam atskaitinga muitinės įstaiga, organizuojanti ir užtikrinanti teisės aktų įgyvendinimą savo veiklos zonoje.

## Teisinis pagrindas
Teritorinių muitinių veiklą reglamentuoja Muitinės įstatymas.

## Veikla
Nuo 2002 m. liepos 1 d. Lietuvoje yra 5 teritorinės muitinės:
* Vilniaus
* Kauno
* Klaipėdos
* Panevėžio
* Šiaulių

Teritorinės muitinės organizuoja ir užtikrina muitų teisės aktų įgyvendinimą jų veiklos zonoje, taip pat koordinuoja muitinės postų ir muitinės mobiliųjų grupių darbą.

## Išnašos


## Nuorodos
* Lietuvos muitinės interneto svetainė 
* Muitinės įstaigų sąrašas
Kolumbijos ginkluotosios revoliucinės pajėgos

**Kolumbijos ginkluotosios revoliucinės pajėgos – Liaudies armija** (, sutrumpinimas **FARC** arba **FARC-EP**) – Kolumbijos komunistinė revoliucinė partizaninė organizacija. Įkurta 1964 m. kaip Kolumbijos komunistų partijos karinis sparnas. Tai teroristinė organizacija, pasmerkta tarptautinės bendruomenės už žmonių grobimus, terorizmą, sprogdinimus, narkotikų prekybą. FARC turi ~16 tūkst. narių, kurie išsidėstę daugiausia kalnuose ir selvoje.

Organizacija kovoja prieš Kolumbijos valdžią.
Lauko statutas

**Lauko statutas** arba lauko tarnybos statutas (nuo  – nustatymas) – oficialus karinis dokumentas, nustatantis karinių vienetų veiksmų ir vadovavimo jiems bendrajame mūšyje tvarką – mūšio rengimą, karinių vienetų judėjimą, išdėstymą, aprūpinimą ir kita.

Terminas *statutas* kitomis kalbomis vartojamas retai, pav. Rusijoje jį atitinka *Строевой устав*. Kai kuriose kariuomenėse, pavyzdžiui, JAV, iš dalies – NATO valstybių, lauko statutai yra vieninteliai tokie dokumentai. Prancūzijoje nuo 1972 m. visas kariuomenės rūšis apima Generalinis statutas ().

Dažniausiai lauko statute išdėstomi karinių dalinių bei junginių kovinės veiklos principai, kai kurie nustato ir operatyvinių junginių kovos metodus, nagrinėja karinės strategijos problemas. Lauko statutas yra glaudžiai susijęs su kovos statutais.

Taikos metu karinių dalinių vadai ir štabai pritaiko lauko statuto teiginius organizuodami karinių vienetų kovinį rengimą, per karą – rengdami kovos veiksmus ir jiems vadovaudami. Nereglamentuotais atvejais dalinio vadas ir kiti susiję asmenys priima sprendimus, atsižvelgdami į konkrečią situaciją.

Statutas paprastai tvirtinamas Vyriausybės arba Vyriausiojo kariuomenės vado aukščiausio lygmens teisės aktu.

Lietuvos kariuomenėje taip pat galiojo arba Lietuvos ginkluotosiose pajėgose galioja:
* Lietuvos kariuomenės statutas
* Karo laivyno statutas
* Kavalerijos statutas
* Rikiuotės statutas
* Pėstininkų statutas
* Sargybos statutas
* Vidaus tarnybos statutas

## Šaltiniai
Tarptautinė muitinės diena

**Tarptautinė muitinės diena** (dar vadinama **Tarptautine muitininkų diena**) – tarptautinė profesinė muitinės pareigūnų šventė, švenčiama sausio 26 d. Dienos metu atkreipiamas dėmesys į muitinės darbuotojų darbo sąlygas bei į iššūkius, su kuriais pareigūnai susiduria savo darbe.

Pradėta švęsti nuo 1983 m.

Lietuvoje muitinės profesinė šventė yra gegužės 8 d. – Lietuvos muitinės įkūrimo diena.

## Šaltiniai
Muitinės mobilioji grupė

**Muitinės mobilioji grupė** – mobilusis Lietuvos teritorinių muitinių arba specialiųjų muitinės įstaigų padalinys, veikiantis nustatytoje teritorinės muitinės veiklos zonoje.

## Teisinis pagrindas
Muitinės mobiliųjų grupių veiklą reglamentuoja Muitinės įstatymas.

## Veikla
Muitinės mobiliosios grupės pradėjo veiklą 2004 m. liepos 1 d.

Muitinės mobiliosios grupės tikrina transporto priemones, asmenis, dokumentus ir gabenamas prekes visoje Lietuvos teritorijoje. Pagrindinis tikrinimų tikslas – kad į Lietuvą nepatektų nelegaliai gabenamos bei draudžiamos prekės. Turėdami išankstinės informacijos, kad prekės gali būti gabenamos neteisėtai, muitinės mobiliųjų grupių pareigūnai turi teisę visoje Lietuvos teritorijoje stabdyti automobilius, tikrinti vežamas prekes bei jų dokumentus.

Muitinės mobiliųjų grupių tarnybinės transporto priemonės yra nudažytos specialiomis spalvomis ir pažymėtos specialiaisiais ženklais bei gali naudoti specialiuosius garso ir šviesos signalus.

Tokie muitinės padaliniai veikia visose Europos Sąjungos valstybėse ir laikomi viena efektyviausių muitinės kontrolės priemonių kovojant su pažeidimais.

## Bendradarbiavimas su kitomis institucijomis

Muitinės mobiliosios grupės taip pat teikia pagalbą ir keičiasi informacija su kitomis kontrolę atliekančioms institucijomis (Valstybine mokesčių inspekcija, Policijos departamentu, Valstybine maisto ir veterinarijos tarnyba ir kt.).

Vienas iš svarbesnių vykdytų bendrų tikrinimų – kartu su Maisto ir veterinarijos tarnyba kontroliuoti paukštienos iš Lenkijos regionų, kuriuose nustatytas paukščių gripas, įvežimą.

## Išnašos


## Taip pat skaitykite
* Muitinė

## Nuorodos
* Lietuvos muitinės interneto svetainė
Rinka

**Rinka** – visuma santykių tarp realių ir potencialių pirkėjų ir pardavėjų, laisvai, be išorinės prievartos, perkančių prekes bei paslaugas. Pagrindiniai rinkos dalyviai yra vartotojai (pirkėjai) ir gamintojai (pardavėjai). Rinkos ekonomikoje rinka yra pagrindinis ekonominės veiklos organizavimo būdas.

Rinkos sąvoka reiškia, kad prekės bei paslaugos yra tokios, kad gali vykti mainai tarp prekiaujančiųjų, be reikalo neribojant jų veiklos. Prekiaujantieji reaguoja į pasiūlos-paklausos santykį bei kitus kainas reguliuojančius veiksnius, šalių galimybes ir žinias, jų išmanymą apie reliatyvų prekių ir/ar paslaugų naudingumą, taip pat savo individualius poreikius bei norus.

## Rūšys

Rinkų teorija skirsto rinkas pagal jų sandaros charakteristikas, ypač pagal pardavėjų ir pirkėjų skaičių taip:
* Laisvoji konkurencija – daug pirkėjų ir pardavėjų, lengvai pasiekiama informacija apie rinkoje vykstančius procesus.
* Oligopolija – didžioji rinkos dalis priklauso kelioms didelėms įmonėms, bet daug pirkėjų.
* Oligopsonija – keli pirkėjai, daug pardavėjų.
* Monopolija – vienas pardavėjas, tačiau daug pirkėjų, kuriems kainas diktuoja monopolistas.
* Monopsonija – vienas pirkėjas, daug prekių tiekėjų.
* Dvivalda – du pardavėjai, daug pirkėjų.
* Duopsonija – du pirkėjai, daug pardavėjų.

Rinka gali būti vietinė (regioninė), nacionalinė ir tarptautinė.

## Pasiūla ir paklausa

### Voratinklio teorema
Paklausos, pasiūlos ir kainos dinamika galima paaiškinti voratinklio teorija.

Pirkėjų reakcija į naudojamos prekės piniginės vertės pasikeitimą gali būti greita, todėl teigiama jog paklausos dydis yra prekės kainos funkcija. Įprastai gamintojas negali staigiai reaguoti į kainos pasikeitimą pasiūlos kiekio padidinimu, nes gamybos apimtims pakeisti reikia atitinkamo laiko tarpo. Realu prekės vertės ir pasiūlos ryšį rinkoje išreikšti laikantis prielaidos, kad pasiūla priklauso nuo praėjusių metų kainos, o šių metų kainos lemia ateinančių metų pasiūlos dydį. Voratinklio modelis rodo savaiminį kainos artėjimą į pusiausvyros tašką – pusiausvyros kainą ir kiekį.

## Rinkos mechanizmo kritika
Rinkos mechanizmas kritikuojamas dėl konkurencijos, kaip pagrindinio kontroliuojančio ir reguliuojančio mechanizmo, silpnėjimo:
# Įmonės siekia gauti maksimalų galimą pelną, stengdamosios išvengti konkurencijos, bei siekia to slaptais susitarimais, įmonių susiliejimais.
# Konkurenciją mažina techninė pažanga visuomenėje. Naujos technologijos reikalauja didelio finansinio kapitalo, išteklių, todėl gamyba atsiduria stambių įmonių rankose.

## Pavyzdžiai
Rinkų pavyzdžiai:

* Elektros rinka
* Finansų rinka
* Laisvoji rinka
* Juodoji rinka

## Šaltiniai
Vartai (sporte)

**Vartai**:
* vartai komandinėse sporto šakose – Π ar H formos rėmas, į kurį mušami įvarčiai.
* vartai kalnų slidinėjime – tarpas tarp dviejų virbų, tarp kurių turi pravažiuoti slidininkas.
* vartai jodinėjime – kliūtis, primenant sodo vartus, kurią reikia peršokti konkūro varžybose.

## Komandinių žaidimų vartai
Tai sporto įrenginys komandiniams žaidimams, du virpstai su skersiniu, pro kuriuos reikia įspirti ar įmesti kamuolį ar ritulį. Paprastai būna žaidimo aikštės galuose. Kamuolio ar ritulio įspyrimas, įmetimas ar įmušimas pro vartų angą vadinamas įvarčiu, už kurį skiriami taškai. Vartai paprastai turi vartų tinklą ().

Vartai naudojami futbole, rankinyje, ledo ritulyje ir kituose komandiniuose žaidimuose.

### Stačiakampiai vartai
Žaidimuose, naudojančiuose tokius vartus įvartis užskaitomas, kai kamuolys ar ritulys pralekia, prarieda ar praslysta pro vartų angą tarp virpstų žemiau skersinio. Vartai paprastai turi tinklą, kuris sulaiko į jį atsitrenkiantį kamuolį ar ritulį. Vartus paprastai gina specialus žaidėjas vartininkas.

* Futbolas – vartai stovi ant aikštės galuose, ant galinių linijų. Vartų aukštis 2,44 m, plotis – 7,32 m. 
* Ledo ritulys – vartai stovi ant aikštės galuose ant specialios vartų linijos, kuri nesutampa su aikštės galine linija. Vartų plotis 1,83 m, aukštis 1,22 m. Vartai būna padaryti iš apvalių 5 cm skersmens vamzdžių, su tinklu. Pelnius įvartį skiriamas 1 taškas.
* Žolės riedulys – vartai stovi ant aikštės galuose, ant galinių linijų. Vartų aukštis 2,14 m, plotis – 3,66 m.
* Rankinis – vartai stovi ant aikštės galuose, ant galinių linijų. Vartų aukštis 2 m, plotis – 3 m. Vartai padaryti iš kvadratinio skerspjūvio (8 х 8 cm) sijų. Įvartis įskaitomas įmetus kamuolį, skiriamas 1 taškas.
* Vandensvydis – vartai įtaisyti baseino galuose. Vartų aukštis 0,90 m, plotis – 3 m.

### H formos vartai
Žaidimuose su H formos vartais įvartis užskaitomas, kai kamuolys praskrieja tarp virpstų, virš viršutinio skersinio bet kuriame aukštyje. Vartai be tinklo. Ar įvartis buvo, sprendžia teisėjai.

* Regbis – skersinis yra 3 m aukštyje, atstumas tarp virpstų – 5,6 m. Regbyje pagrindinis tikslas yra įnešti kamuolį į įskaitinį plotą, o įvarčio įmušimas yra papildomas. Įmušimas į vartus žaidimo metu ir mušant baudos smūgį – 3 taškai, tikslus papildomas smūgis į vartus po prispaudimo – 2 taškai.
* Amerikietiškasis futbolas – skersinis yra 3 m aukštyje, atstumas tarp virpstų – 5,7 m. Už žaidimo metu įmuštus įvarčius skiriama po 3 taškus.

## Vartai kalnų slidinėjime
Vartai slalome – tai sniege įtvirtinti lankstūs, tiesūs, apvalūs plastikiniai virbai, pro kuriuos turi praslysti nuo kalno trasa leisdamiesi slidininkai. Virbų aukštis – 180 cm, skersmuo 2–3,2 cm. Slidinėjimo slalome vartų plotis 4–6 m. Gretimi vartai turi būti ne arčiau kaip per 0,75 m ir ne toliau kaip per 15 m. Didžiojo slalomo vartų plotis 4–8 m, o gretimi vartai turi būti ne arčiau kaip per 10 m.
Siberija

:: *Apie kaimą Marijampolės savivaldybėje žr. [[Siberija (kaimas)]]*.

**Siberija** – senovės kontinentas, kratonas, esantis Sibire. Kaip kontinentas susiformavo perme.

Prieš 2,5 mlrd. metų Siberija buvo Arktikos kontinento dalis, prieš 1,1 mlrd. metų – Rodinijos dalis, prieš 750 mln. metų – Protolaurazijos dalis, o prieš 600 mln. metų – Panotijos dalis.

Kambre Siberija buvo atskiras kontinentas, o karbone susijungė su Kazachstanijos kontinentu. Perme visi kontinentai susijungė, suformuodami Pangėjos superkontinentą. Juros laikotarpiu Pangėja skilo į Gondvaną ir Lauraziją, o Siberijos kontinentas liko Laurazijos dalis. Kreidoje Siberija buvo Eurazijos dalis.

Dabartiniu metu Siberijos kontinentas – dalis besiformuojančio Afro-Eurazijos kontinento.
Panotija

** Panotija** arba **Vendo superkontinentas** – hipotetinis superkontinentas, pirmą kartą aprašytas Ian W. D. Dalziel 1997 m. Šis superkontinentas egzistavo prieš 600–550 mln. metų prekambre.

## Trumpa superkontinento vystymosi istorija
Prieš 750 mln. metų Rodinijos superkontinentas suskilo į Protolauraziją, Kongo kratoną ir Protogondvaną.
Protolaurazija sukosi pagal laikrodžio rodyklę ir artėjo link pietų poliaus, o Protogondvana – prieš laikrodžio rodyklę. Kongo kratonas buvo šių dviejų Rodinijos likučių viduryje. Visos šios dalys suformavo Panotiją. Kadangi dideli sausumos plotai buvo ties pietų ašigaliu, tai, anot mokslininkų, turėjo sukelti vieną iš didžiausių ledynmečių Žemės geologinėje istorijoje.

Panotija – trumpai egzistavęs superkontinentas. Jau prieš 540 mln. metų (60 mln. metų po Panotijos susiformavimo) superkontinentas pradėjo skilti. Jis suskilo į Laurentijos, Baltikos, Siberijos ir Gondvanos kontinentus.
Antanas Stašaitis

**Antanas Stašaitis** (1897 m. rugpjūčio 16 d. Stašaičiai, dab. Kėdainių raj. – 1948 m. kovo 18 d. Rusija) – Lietuvos karinis veikėjas, aviacijos majoras.

## Biografija
Vienas iš pirmųjų nepriklausomos Lietuvos lakūnų. 1919 m. įstojo į Lietuvos kariuomenę, paskirtas į aviaciją. 1919 m. liepos mėn. paskirtas į pirmąją pilotų grupę. 1919 m. spalio 21 d. atliko pirmą savarankišką skrydį. 1920 m. 2-osios eskadrilės vado padėjėjas. 1922 m. liepos 4 d. Karo lakūnų kursus baigė pirmieji 6 Lietuvos karo aviacijos lakūnai, tarp jų ir A. Stašaitis. 1923 m. 3-osios eskadrilės vadas, kapitonas. 1934 m. išėjo į atsargą, atlikęs 1570 skrydžių.

1941 m. Birželio sukilimo dalyvis, 1944 m. NKVD suimtas, 1948 m. mirė sovietiniame lageryje.

## Šaltiniai
Varteliai

Žodis **varteliai** reiškia:

* varteliai – maži vartai;
* varteliai – figūra kai kuriuose lietuvių liaudies šokiuose;
* varteliai – vežimo šonai, drangys;
* Varteliai – kaimas Prienų rajone;
* Varteliai – kaimas Vilkaviškio rajone.
Vytautas Milašius (1942)

**Vytautas Petras Milašius** (g. 1942 m. sausio 1 d. Radviliškis) – Lietuvos energetikas, inžinierius.

## Biografija
1948–1959 m. mokėsi Radviliškio V. Valsiūnienės vidurinėje mokykloje. 1959–1961 m. Kauno turbinų gamyklos „Pergalė“ tekintojo mokinys, tekintojas, 1964 m. Kauno politechnikos instituto Mechanikos fakultete baigė pramonės šiluminę energetiką. 1973 m. Maskvoje TSRS Energetikos ministerijos kvalifikacijos kėlimo institute baigė šiluminių tinklų ir neblokinių elektros stočių direktorių ir vyr. inžinierių kursus, 1979 m. ten pat – Atominių elektrinių direktorių rezervo kursus. 1975–1977 m. baigė marksizmo – leninizmo universitetą.

Nuo 1965 m. sausio mėn. Šiaulių valstybinio odų ir avalynės kombinato „Elnias“ inžinierius konstruktorius, nuo 1965 m. rugpjūčio mėn. energetikos cecho viršininkas. 1970–1974 m. Rėkyvos elektrinės rajoninės katilinės Nr. 2 vyresnysis meistras, 1974 m. kelis mėnesius katilų ir turbinų cecho viršininkas, 1974–1978 m. Rėkyvos VRE, 1978–1990 m. Šiaulių Šilumos tinklų vyriausiasis inžinierius. 1990 m. vasario 9 d. kolektyvo išrinktas Šiaulių Šilumos tinklų direktoriumi, vasario 14 d. kolektyvo sprendimą patvirtino ir LTSR Energetikos ir elektrifikacijos gamybinio susivienijimo generalinis direktorius. 1997 m. rugpjūčio 25 d. reorganizavus AB „Lietuvos energija“ – Specialios paskirties akcinės bendrovės „Šiaulių energija" administracijos vadovas ir generalinis direktorius. Bendrovės akcininkais tapo Šiaulių zonos savivaldybės, kurios, siekdamos į savo rankas perimti šilumos ūkio valdymą, bendrovę išskaidė. AB „Šiaulių energija“ akcininkais liko tik Šiaulių miesto savivaldybės taryba ir Šiaulių rajono savivaldybės taryba. Po 2000 m. savivaldybių tarybų rinkimų Šiaulių miesto savivaldybės taryba priėmė sprendimą, kad savivaldybei pavaldžių įmonių vadovų atlyginimas negali būti didesnis už mero algą, todėl dalis bendrovės vadovų, kartu su generaliniu direktoriumi 2001 m. paliko įmonę. 2001–2008 m. UAB „Telšių šiluma“ direktorius.

## Įvertinimas
Už gerą darbą ne kartą apdovanotas padėkos raštais.
* 1985 m. lapkričio 27 d. įteiktas Darbo veterano medalis

## Šaltiniai
Andrejus Nesterenko

**Andrejus Sergejevičius Nesterenko** (1899 m. liepos 12 d. Jeršovka, Lešukonsko rajonas, Archangelsko sritis – ?) – Lietuvos energetikas, Bačiūnų-Rėkyvos Valstybinės rajoninės elektrinės direktorius.

## Biografija
Darbo stažas skaičiuojamas nuo 1913 m. Baigė marksizmo – leninizmo universitetą, šiluminės mechanikos inžinierius. 1932 m. eksploatuojamų elektros stočių inžinierius. Antrojo pasaulinio karo dalyvis, artilerijos majoras. 1946 m. Kamensko elektrinės (Rostovo sritis) vyr. inžinierius. 1951 m. gegužės 1 d. vietoje kariniais metodais bandžiusio valdyti Vasilijaus Bairikovo paskirtas Bačiūnų-Rėkyvos Valstybinės rajoninės elektrinės direktoriumi. Jau jo pirmąją darbo dieną buvo įkurtas gyvenvietės kultūros klubas „Energetikas“, kuriame netrukus susibūrė mišrus choras, aktyviai veikė dramos būrelis, moterų ansamblis. 1955 m. klube susiorganizavo pučiamųjų orkestras, kaimo kapela.

Jam vadovaujant Rėkyvos elektrinėje pradėtas eksploatuoti dar vienas gamyklos „Krasnyj kotelščik“ 12 t/h našumo garo katilas ir „Siemens – Schuckert“ 2500 kW galios turbogeneratorius. Pradėjo dirbti 35 kV elektros perdavimo linija Rėkyva – Pakapė. Bendras elektrinės galingumas išaugo iki 11 000 kW. 1955 m. vadovavimą elektrinei perleidus „nacionaliniams kadrams“ direktoriumi paskirtas Justinas Nekrašas.

## Šaltiniai
Enrikas Sapožnikovas

**Enrikas Sapožnikovas** (g. 1929 m. lapkričio 20 d. Alytuje) – Lietuvos energetikas, inžinierius elektrikas.

## Biografija
1933 m. šeima persikėlė į Jiezną. 1936–1942 m. mokėsi Jiezno pradžios mokykloje, 1942–1945 m. Alytaus gimnazijoje, atsidarius Jiezno vidurinei mokyklai, perėjo į ją ir baigė 1949 m. 1954 m. baigė Kauno politechnikos instituto elektrotechnikos fakultetą. 1961 m. baigė dvimetę ekonomikos mokyklą prie Šiaulių miesto komiteto.

1954 m. rugpjūčio 2 d. Lietuvos energijos valdybos pirmininko pavaduotojo ir vyr. inžinieriaus A. Gruodžio siuntimu atvyko į Šiaulius. Rėkyvos – Bačiūnų elektrinės kadrų parengimo inžinierius, Turbinų cecho viršininko pavaduotojas, nuo 1957 m. rugsėjo 1 d. vyr. budintis inžinierius, nuo 1959 m. lapkričio 27 d. Šiluminio cecho viršininkas. 1964 m. balandžio 1 d. – 1968 m. rugpjūčio 9 d. Rėkyvos elektrinės direktorius,
 1968–1985 m. Šiaulių elektros tinklų direktorius. 1961–1984 m. Šiaulių Darbo žmonių deputatų tarybos deputatas.

## Šaltiniai